kardosdrur/scandi-wiki huggingface dataset:
Geocoin

En geocoin eller geomønt er et sporbart objekt, der bruges indenfor sporten geocaching, på samme måde som Travel Bugs. Det er en mønt, som rejser fra cache til cache. Hvis man finder en geocoin i en geocache er man velkommen til at tage den med, hvis man senere lægger den i en anden cache, så den kan rejse videre. Du må ikke beholde den som en almindelig bytteting, da den tilhører en anden geocacher. 

I modsætning til almindelige bytteobjekter i geocaches er en geocoin forsynet med et unikt trackingnummer på seks tal/bogstaver. Ved hjælp af dette nummer kan man på geocaching.com logge, at man har taget geocoinen. Når man lægger geocoinen tilbage i en cache, skal man også logge det på nettet. På den måde kan man se hvordan geocoinen flytter sig fra sted til sted. 

En geocoin kan have en mission som for eksempel at komme hen til et bestemt sted, som Eiffeltårnet. Et sådant besøg bliver dokumenteret ved, at finderen fotograferer geocoinen sammen med Eiffeltårnet. Andre geocoins rejser rundt uden mål, men vil for eksempel besøge så mange geocaches som muligt. Der er mange eksempler på geocoins, der har rejst titusindvis af kilometer og sågar er nået Jorden rundt. 

Betegnelsen mønt er muligvis lidt misvisende, da en geocoin ikke har nogen pålydende pengeværdi. Den må nærmere betragtes som en medalje der omhandler et bestemt tema. Dette tema har ofte, men langt fra altid, relation til geocaching. Der fremstilles hele tiden nye typer af geocoins, og der er allerede fremstillet langt over 1000 forskellige typer. Mønterne bliver stadig mere flotte og fantasifulde, med brug af nye motiver og farver. En stor del af mønterne er ikke længere runde, men formgivet efter de objekter, de omhandler. Det er dog et krav, at de grundliggende er 2-dimensionale (flade), men mange har alligevel flotte 3-dimensionelle effekter indenfor denne begrænsning. De mest almindelige størrelser er fra 1 til 2 tommer (25,4 til 50,8 mm) i diameter. Mønterne er normalt lavet af jern, messing eller andet metal og overfladebehandlet så de ligner guld, sølv, kobber eller bronze. Mønter af porcelæn og andre ikke-metaller er ligeledes fremstillet, men er sjældne. 

Nogle geocoins produceres af "menige" geocachere, enkelte velgørende organisationer har anvendt geocoins til at gøre opmærksom på en sag (f.eks. sukkersyge) og igen andre er produceret som reklame for et produkt (f.eks. Jeep).

På grund af denne mangfoldighed af forskellige mønter er en del mennesker begyndt at samle på dem, i stedet for at lægge dem i cacher. De fleste geocoins fremstilles i forholdsvis begrænsede antal, typisk omkring 500 stk. En del mønter bliver meget hurtigt udsolgt og bliver eftertragtede samlerobjekter, med deraf følgende høje priser på eBay og lignende.

Hobby
Satellitnavigering
Lopphavet

Lopphavet er et havområde ud for vestkysten af Troms og Finnmark i Nordnorge. Der er påvist store forekomster af svampekolonier og koralrev i havområdet. Loppa og Hasvik er de to kommuner i Finnmark som grænser til Lopphavet, som også grænser til Stjernsundet og Sørøysundet i øst, samt Norskehavet i vest og nord.

Kilder og henvisninger

Randhave i Atlanterhavet
Troms og Finnmarks geografi
Farvande i Norge
Barentshavet
Landkreis Potsdam-Mittelmark

Potsdam-Mittelmark er en landkreis i den vestlige del af den tyske delstat   Brandenburg. Administrationscenteret er i  byen Belzig. Det er den arealmæssigt tredjestørste landkreis i Tyskland. Nabokreise er mod nord Landkreis Havelland, mod øst den kreisfrie by Potsdam (der ligger i den nordøstlige del af området, men som trods navnet ikke hører med i landkreisen), byen Berlin og Landkreis Teltow-Fläming; mod syd og vest grænser området til Sachsen-Anhalt og Landkreisene Wittenberg og Anhalt-Bitterfeld i syd, og mod vest Landkreis Jerichower Land. Den kreisfrie by Brandenburg an der Havel ligger helt indesluttet i den nordvestlige del af området.

Geografi 
Højeste punkt er det 200 m høje Hagelberg vest for Belzig, det laveste er bredden af Havel ved byen Havelsee, i bydelen Pritzerbe med 28 moh. 

Vigtigste vandløb er  Havel, Dosse, Nieplitz, Nuthe, Plane, Buckau og Emster. De betydeligste søer er Großer Zernsee, Kleiner Zernsee, Großer Seddiner See, Schwielowsee og Templiner See. Tre naturparker ligger helt eller delvis i Landkreis Potsdam-Mittelmark: Naturpark Hoher Fläming, Naturpark Nuthe-Nieplitz og Naturpark Westhavelland.

Byer og kommuner
Efter kommunalreformen 2003 består kreisen af  38 kommuner, herunder 9 byer. 

Kreisen havde   indbyggere pr.

Eksterne henvisninger

 Mittelmark-ABC – Internetportal for Potsdam-Mittelmark 
 Potsdam-Mittelmark
Stenbukkens vendekreds

Stenbukkens vendekreds er en betegnelse for Solens sydlige vendekreds.

Stenbukkens vendekreds har fået sit navn, fordi solen på navngivningstidspunktet stod i stjernebilledet Stenbukken ved vintersolhverv.

Stenbukkens vendekreds er beliggende på 23° 27' sydlig bredde og går gennem følgende lande fra nulmeridianen mod vest:
Brasilien, Paraguay, Argentina, Chile, Fransk Polynesien, Tonga, Australien, Madagaskar, Mozambique, Sydafrika, Botswana, Namibia.

Klimatologi
Navigation
Kartografi
Eastbourne

Eastbourne er en by i East Sussex i det sydøstlige England med ca. 99.400 indbyggere.

Kendte bysbørn 
 John Bodkin Adams
 Aleister Crowley

Kilder
Lau Lauritzen

Lau Lauritzen kan henvise til flere artikler:
 Lau Lauritzen senior – (1878-1938), dansk filminstruktør, sceneinstruktør, manuskriptforfatter og skuespiller.
 Lau Lauritzen junior – (1910-1977), dansk skuespiller og filminstruktør. Søn af senior.
Johan Ernst Hartmann

Johan Ernst Hartmann (2. marts 1770 – 16. december 1844) var en dansk organist.

Som søn af Johann Hartmann og bror til Ludvig August Hartmann og August Wilhelm Hartmann var han anden generation i den danske musikalske Hartmannslaegt. Fra 1795-1806 var han organist og kantor ved Christians Kirke i København og derefter kantor ved Roskilde Domkirke fra 1806-1844 og sanglærer ved Roskilde Katedralskole fra 1815. Han komponerede også musik. Allerede 1789 skrev han en kantate til Musikens Dyrkeres og Elskeres Selskab. Senere fik han opført nogle kompositioner i Det forenede musikalske Selskab. Efter sin ansættelse i Roskilde skrev han musik til brug i kirken, bl.a. nogle motetter, der blev spillet i Roskilde Domkirke i 1835.

Sønnen Søren Friedrich Bruun Hartmann (1815-1912) var også organist og vikarierede tit for sin fætter J.P.E. Hartmann ved orglet i Garnisons Kirke. Fra 1843-1883 var han kantor ved Roskilde Domkirke, hvor han altså overtog sin fars embede

Kilder m.m. 
 Breve til og fra Hartmannfamilien
 Inger Sørensen: J.P.E. Hartmann og hans kreds : en komponistfamilies breve 1780-1900
 Inger Sørensen: Hartmann : et dansk komponistdynasti
 Hartmann-slægten

Johan Ernst
Komponister fra Danmark
Organister fra Danmark
August Wilhelm Hartmann

August Wilhelm Hartmann (6. november 1775 – 15. november 1850) var en dansk musiker og organist. Som søn af Johann Hartmann, far til J.P.E. Hartmann og bror til Johan Ernst Hartmann og Ludvig August Hartmann var han anden generation i den Danske musikalske Hartmannslægt.

Fra 1796-1817 var han violinist i Det Kongelige Kapel, men måtte opgive sin stilling på grund dårlig hørelse. I årene 1808-1824 var han organist, kantor og klokker ved Garnisons Kirke i København, embeder, som han arvede fra sin svigerfar, Peter Andreas Wittendorf. Senere fik han lov til at lade organistembedet gå videre til sin søn J.P.E. Hartmann.

Til A.W. Hartmanns begravelse skrev H.C. Andersen et sørgedigt, Toner, som Du engang hørte, som J.P.E. Hartmann satte melodi til. Til selve lejligheden skrev J.P.E. Hartmann motetten Quando corpus morietur. H.C. Andersen har skrevet en portræt af August Wilhelm Hartmann og hans kone i eventyret om Den gamle gravsten.

Musik 
 Trois Thèmes variés pour Pianoforte (udg. 1815)
 Klaversonate i c-mol (ca. 1814-1815)

Kilder m.m 
 Breve til og fra Hartmannfamilien
 Inger Sørensen: J.P.E. Hartmann og hans kreds : en komponistfamilies breve 1780-1900
 Inger Sørensen: Hartmann : et dansk komponistdynasti
 Hartmann-slægten

August Wilhelm
Komponister fra Danmark
Organister fra Danmark
Violinister fra Danmark
Kongelige kapelmusici fra Danmark
Ludvig August Hartmann

Ludvig August Hartmann (1773-1831) var søn af Johann Hartmann og altså bror til Johan Ernst Hartmann og August Wilhelm Hartmann. Han var violinist og virkede en tid i udlandet inden han fra 1827 blev sanglærer samt overgraver ved Garnisons Kirke.

Kilder m.m 
 Breve til og fra Hartmannfamilien
 Inger Sørensen: J.P.E. Hartmann og hans kreds : en komponistfamilies breve 1780-1900
 Inger Sørensen: Hartmann : et dansk komponistdynasti
 Hartmann-slægten

Ludvig August
Violinister fra Danmark
Danskere i 1800-tallet
GameSpot

GameSpot er en populær amerikansk websted om videospil. GameSpot tilbyder nyheder, anmeldelser, screenshots og et stort og aktivt internetforum. GameSpots hovedkvarter ligger i San Francisco.

Eksterner henvisninger 
 GameSpot.com

Referencer 

Computerspilshjemmesider
Etableret i 1996
Werder (Havel)

Werder, eller Werder (Havel) er en by i landkreis
Potsdam-Mittelmark i den tyske delstat Brandenburg. Den er beliggende få kilometer vest for delstatens regeringsby, Potsdam, og 35 km sydvest for Berlin. Den ældste bydel ligger på en ø i floden Havel, der på dette sted er mellem 700 og 1400 m bred. Derfra kommer også navnet der betyder von Wasser umgebenes Land. Werder er derudover omgivet af søerne Schwielowsee, Glindower See, Großer Plessower See und Großer Zernsee.
Carl Christian Ernst Hartmann

Carl Christian Ernst Hartmann (13. september 1837 – 4. september 1901) var en dansk billedhugger. Han var søn af J.P.E. Hartmann. 

Han startede sin uddannelse på F.F. Helsteds Tegneinstitut, som elev af billedhuggeren August Saabye. 1855 blev han elev af Herman Wilhelm Bissen på Kunstakademiet og i 1859 vandt han Akademiets lille sølvmedalje. Samme år debuterede han som udstiller med en springvandsfigur Thors Kamp med Midgaardsormen.

Fra 1863-1866 boede han i Rom, hvor han bl.a. udførte en kolossalstatue, Alexandros, som kan ses på Nordjyllands Kunstmuseum. I 1868 fik han Det anckerske Legat, og rejste igen til Rom. Der lavede han statuen Den døende Abel. Andre af hans værker er Diomedes (Statens Museum for Kunst), En Dreng, der forfølges af en Gase (1860) Eva, Apollo synger for Hyrderne (relief i porten Frederiksborggade 20, København), Psyche (1889) og Hero (1891). Sammen med Bertel Thorvaldsen lavede han Johannesgruppen til Vor Frue Kirke. 

I en årrække var han kunstanmelder for Nationaltidende og Illustreret Tidende.

Se også 
 Breve til og fra Hartmannfamilien
 Inger Sørensen: J.P.E. Hartmann og hans kreds : en komponistfamilies breve 1780-1900
 Inger Sørensen: Hartmann : et dansk komponistdynasti
 Hartmann-slægten

Carl Christian Ernst
Billedhuggere fra Danmark
Danskere i 1800-tallet
Kunstkritikere fra Danmark
Alumni fra Det Kongelige Danske Kunstakademi
Beelitz

Beelitz er en by i landkreis
Potsdam-Mittelmark i den tyske delstat Brandenburg. Den er beliggende 18 km syd for Potsdam, og 40 km fra Berlin. Beelitz ligger midt i Naturparks Nuthe-Nieplitz.

Beelitz ligger i det største asparges-distrikt i Brandenburg.

Bydelen Beelitz-Heilstätten, er hjemsted for et stort hospitalskompleks hvis historie går tilbage til 1800-tallet. Det var et tysk militærhospital indtil afslutningen af 2. verdenskrig. I 1945 blev Beelitz-Heilstätten was okkuperet af Sovjettropper, og det forblev et russisk hospital indtil Tysklands genforening i 1995. I 1916 var Adolf Hitler på rekreation på på Beelitz-Heilstätten efter at han blev såret i benet under 1. verdenskrig. Erich Honecker var indlagt med leverkræft efter at han var trådt tilbage som leder af DDR.

Efter russernes tilbagetrækning forsøgte man at omdanne det til et privathospital, men det blev ikke nogen ubetinget succes, og store dele af hospitalet er nedlagt, og fremstår nu nærmest som en spøgelsesby.

Links 

 Beelitz-Heilstätten online 
 Neurologische Rehabilitationsklinik Beelitz-Heilstätten
 Fotogalleri fra de forladte hospitalsbygninger
Une Seule Nuit

Une Seule Nuit er (også kendt som L'Hymne de la Victoire eller Ditanyè) Burkina Fasos nationalsang. Den blev skrevet af den tidligere præsident Thomas Sankara og vedtaget i 1984, da landet vedtog sit nuværende navn, og erstattet den Hymne Nationale Voltaïque eller nationalsangen Øvre Volta.

Fransk tekst
Contre la férule humiliante il y a déjà mille ans, 
La rapacité venue de loin les asservir il y a cent ans.
Contre la cynique malice métamorphosée
En néocolonialisme et ses petits servants locaux
Beaucoup flanchèrent et certains résistèrent.
Mais les échecs, les succès, la sueur, le sang
Ont fortifié notre peuple courageux et fertilisé sa lutte héroïque.

Omkvæd:
Et une seule nuit a rassemblée en elle
L'histoire de tout un peuple.
Et une seule nuit a déclenché sa marche triomphale
Vers l'horizon du bonheur.
Une seule nuit a réconcilié notre peuple
Avec tous les peuples du monde,
A la conquête de la liberté et du progrès
La Patrie ou la mort, nous vaincrons !

Nourris à la source vive de la Révolution.
Les engagés volontaires de la liberté et de la paix
Dans l'énergie nocturne et salutaire du 4 août
N'avaient pas que les armes à la main, mais aussi et surtout
La flamme au coeur pour légitimement libérer
Le Faso à jamais des fers de tous ceux qui
Çà et, là en poluaient l'âme sacrée de l'indépendance, de la souveraineté.

OMKVÆD

Et séant désormais en sa dignité recouvrée
L'amour et l'honneur en partage avec l'humanité,
Le peuple du Burkina chante un hymne à la victoire,
A la gloire du travail libérateur, émancipateur.
A bas l'exploitation de l'homme par l'homme!
Hé en avant pour le bonheur de tout homme,
Par tous les hommes aujourd'hui et demain, par tous les hommes ici et pour toujours!

OMKVÆD

Révolution populaire notre sève nourricière.
Maternité immortelle du progrès à visage d'homme.
Foyer éternel de démocratie consensuelle,
Où enfin l'identité nationale a droit de cité,
Où pour toujours l'injustice perd ses quartiers,
Et où, des mains des bâtisseurs d'un monde radieux
Mûrissent partout les moissons de væux patriotiques, brillent les soleils infinis de joie.

OMKVÆD

Eksterne henvisninger

Nationalsange
Nik Kershaw

Nicholas David "Nik" Kershaw (født 1. marts 1958 i Bristol, England) er en engelsk sanger, sangskriver, musiker og producer, der er bedst kendt for en række hits i 1980'erne. Blandt disse var I Won't Let the Sun Go Down on Me, der udkom i 1983 og var Kershaws allerførste single-udgivelse, samt Wouldn't It Be Good og The Riddle i 1984. Kershaw er af Sir Elton John blevet beskrevet som "the best songwriter of a generation"..

Baggrund 
Kershaw lærte først at spille guitar som teenager. I 1974 blev han optaget i bandet Half Pint Hogg, der udelukkende spillede Deep Purple-numre. Efter endt skoletid blev han medlem af bandet Fusion, med hvem han udgav sit første album, "Til I Hear From You" .

Siden 1983 har han udgivet i alt ni studiealbum under sit eget navn samt adskillige numre med andre musikere. Blandt dem Sir Elton John, der i 1985 inviterede Kershaw til at spille guitaren til sangen Nikita. I 1993 arrangerede Kershaw nummeret "Old Friend" til Elton Johns album "Duets". Et nummer han også selv deltog i. 1991 deltog han aktivt i indspilningen af Tony Banks' (Genesis) solo-album "Still", hvor Kershaw skrev, spillede og sang med på flere numre. 

Senere i 2010 deltog han i indspilningen af Kim Wildes album "Come Out and Play", hvor han blandt andet synger duet med Wilde på nummeret "Love Conquers All". 

Af andre musikere, der har haft gavn af Kershaws sangskrivning, er: Sir Cliff Richard, Bonnie Tyler, Lulu, Ronan Keating, Jason Donovan, Gary Barlow, Imogen Heap og Chesney Hawkes. For sidstnævnte skrev og arrangerede han hittet "The One and Only" i 1991.

I 2010 lavede Nik Kershaw titelsangen til Tony Hawks' film "Round Ireland With a Fridge".

Diskografi

Studiealbum

Livealbum 
 2010 - No Frills

EP'er 

 2020 - These Little Things
 2022 - Songs from the Shelf (part 1)
 2023 - Songs from the Shelf (part 2)

Singler 
 I Won't Let the Sun Go Down on Me (1983)
 Wouldn't It Be Good (1984)
 Dancing Girls (1984)
 Human Racing (1984)
 The Riddle (1984)
 Wide Boy (1985)
 Don Quixote (1985)
 When A Heart Beats (1985)
 Nobody Knows (1986)
 Radio Musicola (1986)
 James Cagney (1987)
 One Step Ahead (1988)
 Elizabeth's Eyes (1989)
 Somebody Loves You (1998)
 What Do You Think of It So Far? (1999)
 Wounded (2001)
 The Sky's The Limit (2012)
 You're The Best (2012)

Noter 

Musikere fra Storbritannien
Personer fra Bristol
Francesco Cristofoli

Francesco Cristofoli (7. marts 1932 på Frederiksberg – 21. februar 2004) var en dansk dirigent, der særlig blev kendt for sine skelsættende opførelser af Wagners Ringen i Århus 1984-87. Han var uddannnet mag.art. ved Musikvidenskabeligt Institut i København og var 1956-64 repetitør og assisterende kapelmester ved Det Kgl. Teater. Han studerede direktion hos bl.a. Sergiu Celibidache og vandt dirigentkonkurrence ved Santa Cecilia Akademiet i Rom. Han havde debut med Radiosymfoniorkestret i 1966 og var i de følgende år tilknyttet Den Jyske Opera som dirigent (1972-78) og siden som operachef (1981-96). 
Som organisator og inspirator var han en ildsjæl og hans glødende interesse for Verdi førte til en biografi, der udkom på Gyldendal i 2000.

Der findes kun få fonogrammer med ham som dirigent, heriblandt Den gode Fregat Pinafore fra Det kgl. Teater 1960 med Jørgen Reenberg i hovedrollen (Classico – CLASSCD5003). Karl Aage Rasmussens opera Jonas, indspillet 1984 med DR-ensemble og Poul Elming. (LP PAULA 33). 

På VHS Richard Wagners Nibelungens Ring. Optagelse fra Musikhuset Aarhus i august 1995, iscenesættelse Klaus Hoffmeyer, producent og producer Thomas Grimm. 7 kassetter (VHS), forlag Den Jyske Opera.

Han modtog Ingenio et arti 1995 og var Ridder af 1. grad af Dannebrogordenen.

Litteratur 
 Francesco Cristofoli: Giuseppe Verdi: myten, mennesket og komponisten, Gyldendal 2000 (med fortegnelse over værker med oplysninger om handling og tilblivelse).

Eksterne henvisninger 
 

Dirigenter fra Danmark
Personer i Kraks Blå Bog (afdøde)
Modtagere af Ingenio et arti
Riddere af 1. grad af Dannebrog
Personer fra Frederiksberg
Johannes Johansen

Johannes Johansen (født 4. marts 1925 i Hørning, død 20. februar 2012) var en dansk salmedigter og tidligere præst, domprovst og biskop.
Johannes Johansen var præst i Søllinge-Hellerup fra 1953 til 1959.

Johansen var bl.a. præst ved Thurø Kirke på Thurø. Han blev domprovst i Helsingør i 1975 og biskop over Helsingør Stift i 1980; han blev pensioneret i 1995.

I 1991 blev han Kommandør af Dannebrog.

Udgivelser 
Johannes Johansen har i årenes løb udgivet en række bøger, især med salmer og andre digte, heriblandt:
 Thurø-Rim (1974)
 Thurø og Tom (1975)
 Rim og Gud og gule ærter (1975)
 Den grønne søndag (1977)
 Glæden springer af Svøbet ud (1980)
 Som Maj i Bøgeskove (1983)
 Ordet blev Menneskets Lys (1985)
 Kunsten og Kaldet (1990)
 Min egen salmebog (1996)
I 1974 udgav han i Dansk Kirketidende en række kollektbønner til kirkeårets gudstjenester. Disse er i revideret form optaget i Tillæg til Alterbog 1993.

Salmer 
Johannes Johansen er i Den Danske Salmebog repræsenteret med følgende salmer:
 87: "Det første lys er Ordet"
 89: "Vi sidder i mørket i dødsenglens skygge"
 98: "Det var ikke en nat som de andre"
 154: "En bondemand går ud at så"
 245: "Opstandne Herre, vil du gå"
 276: "Dommer over levende og døde"
 364: "Al magt på jorden og i Himlen"
 450: "Du kommer, Jesus, i vor dåb"
 478: "Vi kommer til din kirke, Gud"
 523: "Min nåde er dig nok"
 588: "Herre, gør mit liv til bøn"
 637: "Du, som mætted tusind munde"
 706: "I blev skabt som mand og kvinde"
 787: "Du, som har tændt millioner af stjerner"
Desuden med to oversættelser:
 17: "Almægtige og kære Gud"
 725: "Det dufter lysegrønt af græs"

Noter

Eksterne henvisninger 
 

Salmedigtere fra Danmark
Biskopper over Helsingør Stift
Danskere i 1900-tallet
Kommandører af Dannebrog
Personer i Kraks Blå Bog (afdøde)
Personer fra Skanderborg Kommune
Hans Anker Jørgensen

Hans Anker Jørgensen (født 26. januar 1945 i København) er dansk præst og salmedigter.

Han har bl.a. været præst ved forskellige kirker i København og fra 1991 studenterpræst på Københavns Universitet, Amager. Han blev pensioneret 2005.

Hans Anker Jørgensen fik syn for det højreorienterede i den måde som kristendommen hyppigst har været videregivet, og har været optaget af en samfundsrelateret og antiautoritær og -elitær kristendomstolkning, også i sine mange salmer, hvoraf seks er repræsenteret i Den Danske Salmebog.

Salmer 
Hans Anker Jørgensen er i Den Danske Salmebog repræsenteret med følgende salmer:
 68: Se, hvilket menneske
 197: "Min Gud, min Gud, hvorfor har du forladt mig!"
 249: Hvad er det at møde den opstandne mester
 260: Du satte dig selv i de nederstes sted
 369: Du, som gir os liv og gør os glade
 658: Når jeg er træt og trist, når modet svigter

Salmedigtere fra Danmark
Præster fra Danmark
Personer i Kraks Blå Bog
Danmarks Grand Prix

Danmarks Grand Prix (officielt: FIM Dansk Metal Speedway Grand Prix) er den danske afdeling af den årlige turnering om det individuelle verdensmesterskab i speedway. Danmarks Grand Prix har siden 2003 været afholdt i Parken i København.

Siden 1995 har verdensmesterskabet i speedway været afgjort gennem en Grand Prix-serie, ligesom i f.eks. Formel 1. Fra 1995 til 2002 blev det danske Grand Prix kørt i Vojens, hvorpå det flyttede til Parken. Det danske Grand Prix bliver lige som de øvrige løb i VM-serien tv-transmitteret til over 120 lande.

Vindere af Danmarks Grand Prix

Vojens Speedwaycenter 
 1995: Hans Nielsen, Danmark
 1996: Billy Hamill, USA
 1997: Mark Loram, England
 1998: Hans Nielsen, Danmark
 1999: Tony Rickardsson, Sverige
 2000: Greg Hancock, USA
 2001: Tony Rickardsson, Sverige
 2002: Tony Rickardsson, Sverige

Parken, København 
 2003: Jason Crump, Australien 
 2004: Jason Crump, Australien
 2005: Tony Rickardsson, Sverige 
 2006: Hans Andersen, Danmark
 2007: Andreas Jonsson, Sverige
 2008: Tomasz Gollob, Polen
 2009: Jason Crump, Australien
 2010: Jarek Hampel, Polen
 2011: Tomasz Gollob, Polen
 2012: Jason Crump, Australien
 2013: Darcy Ward, Australien

Speedway
Sportskonkurrencer
Æble (flertydig)

Æble har flere betydninger:
 Almindelig æble - for arten kaldet æble

 Æble-slægten – planteslægten Malus
 Æble (frugt) – frugten æble
 Æble (bebyggelse) – en bebyggelse i Ørbæk Sogn, Nyborg Kommune
Album (rummål)

Album er et gammelt rummål svarende til 1/12 skæppe (= ca 0,00145 m³ = 1,45 l). Eller en trediedel af et Fjerdingkar (rummål).

Enheden blev officielt afskaffet i 1907.

En album var tillige et mål for jordbeskatning og er 1/96 af en tønde hartkorn.

Gamle danske enheder